I tidlig middelalder var Ardshalvøya bebodd av Uí Echach Arda, en irsk-gælisk klan eller stamme, og var en del av kongeriket Ulaid. På slutten av 1100-tallet ble området invadert og erobret av normannerne fra England under John de Courcy, og ble et grevskap under jarldømmet Ulster. Jarldømmet kollapset på 1300-tallet, men den irsk-normanniske familien Savage kontrollerte den sørlige delen av halvøya ( eller ) i løpet av de følgende tre århundrene, mens den nordlige delen ( eller ) ble en del av det irsk-gæliske territoriet til Clannaboy. Savagefamilien bygde en rekke borger og klostre på sine områder.